Nota explicativă. Încep printr-o explicație medicală care face povestea mai ușor de înțeles: Hrana alcătuită exclusiv din proteine și grăsimi generează mai multe lipsuri în organism. Boala cauzată de lipsa de vitamina C se numește scorbut, dă simptomele enumerate în poveste, și poate fi mortală! Dar, se poate trata foarte simplu cu o doză de vitamina C! ---------------------------------------------- Într-un sătuc de munte, oamenii-și petreceau ziua prin pădure la vânat sau pescuind în cascada Cur Necăjit din apropierea locului. Mâncau ce prindeau, pentru că pământ pe care să-l cultive sau pe care să crească pomi fructiferi nu aveau. Dar mai toții oamenii din sat se simțeau slăbiți, aveau dureri de încheieturi, pete negre pe corp, iar gingiile le erau atât de bolnave încât majoritatea nu mai aveau dinții. Ambulanța suna amenințător de mai multe ori pe zi, ducând bolnavii la spital unde zăceau cu anii pentru că nu existau cele necesare tratamentului. D-zeu știa ce le lipsea oamenilor aceia, dar nu putea trimite pe nimeni să-i ajute. Toți îngerii Lui erau ocupați cu salvarea sufletelor, iar farmaciștii din satele învecinate lucrau peste program, iar seara se întorceau atât de epuizați încât nu se mai puteau deplasa și în locul unde mai era atâta nevoie de ei.